Яўген Іосіфавіч Каваленка

Яўген Іосіфавіч Каваленка (нар. , Борзя, Чыцінская вобласць, РСФСР) — беларускі дзяржаўны дзеяч, Міністр юстыцыі Рэспублікі Беларусь (з 22 красавіка 2024 года). Кандыдат юрыдычных навук (2008), дацэнт (2013).

 Біяграфія 
Нарадзіўся 26 чэрвеня 1980 года ў г. Борзя Чыцінскай вобласці РСФСР.

У 2002 годзе скончыў Беларускі дзяржаўны эканамічны ўніверсітэт па спецыяльнасці «Правазнаўства». У 2005 годзе скончыў Мінскі дзяржаўны лінгвістычны ўніверсітэт па спецыяльнасці «Англійская мова». У 2006 годзе скончыў аспірантуру ў Беларускім дзяржаўным эканамічным ўніверсітэце. У 2008 годзе ў БДУ абараніў кандыдацкую дысертацыю па тэме «Абарона замежных інвестыцый у Рэспубліцы Беларусь па нормах міжнародных дагавораў»Информация о присвоении ученых степеней по юридическим наукам. У 2016 годзе скончыў Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае будаўніцтва»Каваленка, Яўген Іосіфавіч (кандыдат юрыдычных навук; нар. 1980).

У 2005—2010 гадах працаваў у Міністэрстве юстыцыі Рэспублікі Беларусь, у тым ліку намеснікам начальніка галоўнага ўпраўлення — начальнікам упраўлення прававога рэгулявання грамадзянскіх, экалагічных адносін, ліцэнзавання і знешнеэканамічнай дзейнасці галоўнага ўпраўлення нарматворчай дзейнасці ў сферы эканомікі і экалогіі.

У 2010—2014 гадах працаваў намеснікам начальніка галоўнага ўпраўлення — начальнікам упраўлення дзяржаўнага і міжнароднага права галоўнага дзяржаўна-прававога ўпраўлення Адміністрацыі Прэзідэнта Рэспублікі Беларусь.

У 2014—2015 гадах працаваў намеснікам Міністра юстыцыі Рэспублікі Беларусь. У 2015—2020 гадах — дырэктар Нацыянальнага цэнтра прававой інфармацыі Рэспублікі Беларусь.

У 2020—2024гадах — начальнік галоўнага дзяржаўна-прававога ўпраўлення Адміністрацыі Прэзідэнта Рэспублікі Беларусь.

22 красавіка 2024 года года прызначаны Міністрам юстыцыі Рэспублікі Беларусь.

З’яўляецца першым намеснікам старшыні Беларускага рэспубліканскага саюза юрыстаў.

 Узнагароды 
 Падзяка Прэзідэнта Рэспублікі Беларусь (2017);
 медаль «За працоўныя заслугі» (2021)Указ Прэзідэнта Рэспублікі Беларусь ад 23 снежня 2021 года № 509 «Аб узнагароджанні».

 Крыніцы 

Катэгорыя:Міністры юстыцыі Рэспублікі Беларусь